สวัสดีค่ะ รบกวนคุณช่วยตอบคำถามหน่อยน่ะค่ะ คือประจำเดือนล่าสุดมา 13-17 พ.ค มีเพษศสัมพันธ์กับแฟนวันที่ 22 พ.ค แบบป้องกันค่ะ แฟนใส่ถุงยางอนามัย หลั่งนอกค่ะ เเล้ววันที่ 14 มิย. วันที่ 14 มิย.มีประจำเดือนค่ะ เเต่มาเเค่เปื้อนผ้าอนามัยเเค่จุดเดียว พอเอากระดาษชำระเช้ดดูก็มีเลือดติดมาค่ะ เเต่ประจำเดือนไม่ไหล ปวดท้องนิดๆค่ะ ปกติจะมามากเเล้วปวดท้องมากๆค่ะ ก่อนหน้านั้นวันที่ 6 มิย. ซื้อที่ตรวจมา ขึ้นขีดเดียวค่ะ แล้ววันที่ 7 มิ.ย ก็ตรวจอีกทีก็ขีดเดียวค่ะ การตรวจทั้งสองรอบตรวจในต้อนเช้าค่ะ อยากรุ้ว่าจะมีผลกระทบอะไรไหมค่ะ หรือว่าจะตั้งครรภ์ค่ะ คุณ คือตอนนี้เครียดมากๆค่ะ
สวัสดีค่ะ หากประจำเดือนมาวันที่ 13 พ.ค. การมีเพศสัมพันธ์ในวันที่ 22 พ.ค. ถือว่าเลยระยะปลอดภัยไปแล้ว โอกาสในการตั้งครรภ์นั้นมีได้ แต่หากได้ใช้ถุงยางอนามัยร่วมกับการหลั่งนอก โอกาสในการตั้งครรภ์นั้นก็ถือว่าน้อยมากสำหรับเลือดที่ออกในวันที่ 14 มิ.ย. เนื่องเป็นช่วงวันที่ประจำเดือนควรจะมา เลือดดังกล่าวก็น่าจะเป็นประจำเดือนได้ แม้จะมีปริมาณน้อย ทั้งนี้ การที่มีเลือดออกน้อย อาจเกิดจากหลายสาเหตุ เช่น มีความเครียด ทำงานหนัก ออกกำลังกายมากไป มีน้ำหนักลด มีภาวะโลหิตจาง เป็นต้นหากหลังจากวันที่ 22 พ.ค. ไม่ได้มีเพศสัมพันธ์อีก การตรวจหาการตั้งครรภ์ในวันที่ 6 และ 7 มิ.ย. ก็สามารถที่จะตรวจได้แล้ว โดยหากผลการตรวจพบขึ้น 1 ขีด ก็แสดงว่าไม่น่ามีการตั้งครรภ์เกิดขึ้น แต่หากกังวล ก็อาจลองตรวจการตั้งครรภ์ซ้ำดูอีกครั้ง หากตรวจไม่พบ ก็แสดงว่าไม่มีการตั้งครรภ์เกิดขึ้นค่ะ